钦定古今图书集成/明伦汇编/人事典/第017卷 > 《灵枢》 > 《阴阳二十五人篇》
## 钦定古今图书集成/明伦汇编/人事典/第017卷 > 《灵枢》 > 《阴阳二十五人篇》

手阳明之下，血气盛则手鱼肉以温；血气皆少，则手
瘦以寒。

“手阳明经脉之下行者，循臑臂上，入两肋之间，出合谷。故血气盛，则手鱼肉以温，血气皆少，则手瘦以寒” 也。

手少阳之下，血气盛则手卷多肉以温；血气皆少，则
寒以瘦，气少血多，则瘦以《多脉》。

“手少阳经脉之下行者，从肩臑肘臂而上，出于手腕，故血气盛则手卷，多肉以温。” 盖手少阳之血气，循手表腕，盛则皮缓肉淖，故善于卷握也。多脉者，皮肉瘦而脉络多外见也。

手太阳之下，血气盛则掌肉充满；血气皆少，则掌瘦
以寒。

“手太阳之脉下行者，循肩臑肘臂而下出于手腕。” 是以血气盛，则掌肉充满；血气皆少，则掌瘦以寒也。